BJC :มองกำไรปกติ 4Q58 ทำนิวไฮของปีพร้อมคาดกำไรปกติปี 59 เติบโตต่อเนื่อง
BJC มีมุมมอง Slightly positive ต่อแนวโน้มผลประกอบการไตรมาส 4/58 คาดกำไรปกติทำจุดสูงสุดของปีที่ 667 ล้านบาท (+18% เทียบช่วงเดียวกันของปีก่อน, +72% เทียบไตรมาสก่อนหน้า) ดีกว่าคาดก่อนหน้า +10% ในขณะเดียวกัน โมเมนตัมกำไรปกติปี 59 คาดเติบโตต่อเนื่อง +12% เทียบช่วงเดียวกันของปีก่อน
1 ก.พ. 2559

บล.โนมูระ พัฒนสิน ระบุในบทวิเคราะห์วันนี้ (1 ก.พ.) ว่า บริษัท เบอร์ลี่ ยุคเกอร์ จำกัด (มหาชน) หรือ BJC มีมุมมอง Slightly positive ต่อแนวโน้มผลประกอบการไตรมาส 4/58 คาดกำไรปกติทำจุดสูงสุดของปีที่ 667 ล้านบาท (+18% เทียบช่วงเดียวกันของปีก่อน, +72% เทียบไตรมาสก่อนหน้า) ดีกว่าคาดก่อนหน้า +10%
สำหรับการเติบโตหลักเกิดจาก i) รายได้ที่เพิ่มขึ้นตาม seasonal โดยเฉพาะในกลุ่มบรรจุภัณฑ์ (Packaging) และเวชภัณฑ์ (Healthcare) ประกอบกับ ii) การคุมรายจ่ายดำเนินงานที่ดีขึ้น SG&amp;A to sale จะเหลือ 14.6% จาก 18.0% ในไตรมาส 3/58 ผลักดันภาพรวมกำไรปกติทั้งปี 58 จะอยู่ที่ 1,947 ล้านบาท (+18% เทียบช่วงเดียวกันของปีก่อน) และคาดจ่ายปันผลงวดครึ่งหลังปี 58 อีก 0.35 บาท/หุ้น (~1%)
ในขณะเดียวกัน โมเมนตัมกำไรปกติปี 59 คาดเติบโตต่อเนื่อง +12% เทียบช่วงเดียวกันของปีก่อน ตามการรับรู้ผลบวกจากนโยบายการเปลี่ยนสีขวดของเบียร์ช้าง, กำลังการผลิตที่เพิ่มขึ้นของกระป๋องทั้งไทย-เวียดนาม รวมถึง อานิสงส์ทางอ้อมจากการที่เครือ TCC เริ่มเข้าบริหาร METRO แล้ว จึงแนะนำ”ซื้อ”เป้าหมาย 44.50 บาท